ઇન્સ્ટૉલ કર્યા પછી તમારે તમારા ફૉનના લેંગ્વેજ એન્ડ ઇનપૂટ નામના સેટિંગના વિકલ્પમાં જવાનું રહેશે. તેમાં જીબૉર્ડને જ તમારા મનપસંદ (ડિફૉલ્ટ) કીબૉર્ડ તરીકે પસંદ કરવાનું રહેશે. તેમ કર્યા પછી જીબૉર્ડ ઍપ ખોલો. તેમાં લેંગ્વેજના વિકલ્પમાં જાવ. તેમાં સિસ્ટમ લેંગ્વેજ હોય તો તે ટિકનું નિશાન દૂર કરો એટલે નીચે વિકલ્પો ખુલશે. તેમાં અલગ-અલગ ભાષાઓ દેખાશે. તેમાંથી તમારી મનપસંદ ભાષાઓ, ઇંગ્લિશ (ઇન્ડિયા), ગુજરાતી અને હિન્દી ઉમેરો કારણકે ગુજરાતી વપરાશકાર મોટા ભાગે આ ત્રણ ભાષા જ ટાઇપ કરવાનું પસંદ કરશે.